Päivitetty 01/2024

**Erillishaku väyläopinnoilla / ammatillinen tutkinto**

Toisen asteen ammatillisen tutkinnon yhteydessä suoritetut 30 opintopisteen väyläopinnot, jotka ovat haettavan tutkinnon ensimmäisen lukukauden opintoja Karelia-ammattikorkeakoulussa, antavat hakukelpoisuuden hakea tutkinto-opiskelijaksi avoimen väylän erillishaussa.

Hakukelpoisuuden tuottavat opinnot voivat sisältää enintään 5 opintopistettä valmentavia kieli- ja matematiikan opintoja tai muita Karelian hyväksymiä opintoja.

Numerolla arvioitujen opintosuoritusten painotetun keskiarvon tulee olla vähintään kaksi (2).

Sosiaali- ja terveysalalle haettaessa terveydentilasi ja toimintakykysi tulee olla sellainen, että kykenet opintoihin liittyviin käytännön tehtäviin ja harjoitteluun. [**Lue lisää.**](https://www.ammattikorkeakouluun.fi/hakijalle/hakeminen/#terveysjatoimintakyky)

**Väyläopiskelija voi hakea tutkintoon heti, kun hänellä on opintorekisteriin merkittyinä 30 opintopisteen suoritukset sekä ammatillinen tutkinto on valmis.**

**Erillishaku väyläopinnoilla / lukiokoulutus**

Lukion aikana tai viimeistään vuoden aikana lukiosta valmistumisen jälkeen suoritetut 15 opintopisteen lukioväyläopinnot antavat hakukelpoisuuden hakea tutkinto-opiskelijaksi avoimen väylän erillishaussa.

Lukioväyläopinnot sisältävät 10 opintopistettä pakollisia opintoja ja 5 opintopistettä valinnaisia opintoja.

Numerolla arvioitujen opintosuoritusten painotetun keskiarvon tulee olla vähintään kaksi (2).

Sosiaali- ja terveysalalle haettaessa terveydentilasi ja toimintakykysi tulee olla sellainen, että kykenet opintoihin liittyviin käytännön tehtäviin ja harjoitteluun. [**Lue lisää.**](https://www.ammattikorkeakouluun.fi/hakijalle/hakeminen/#terveysjatoimintakyky)

**Väyläopiskelija voi hakea tutkintoon heti, kun hänellä on opintorekisteriin merkittyinä 15 opintopisteen suoritukset.**

**Hakuajat:**

**1.11. – 30.4. hakenut opiskelija aloittaa tutkinto-opinnot kevätlukukauden aikana.**

**1.5. – 31.10. hakenut opiskelija aloittaa tutkinto-opinnot syyslukukauden aikana.**

Lisätiedot  
hakijapalvelut@karelia.fi